**Լուսի Քրիստիանա լեդի Դաֆֆ Գորդոն** ( անգլ.՝ Lucy Christiana, Lady Duff-Gordon, օրիորդական ազգանունը **Սազերլենդ**, հունիսի 13, 1863(1863-06-13)[…], Լոնդոն, Մեծ Բրիտանիայի և Իռլանդիայի միացյալ թագավորություն - ապրիլի 20, 1935(1935-04-20)[…], Putney, Metropolitan Borough of Wandsworth, Լոնդոնի կոմսություն, Անգլիա, Միացյալ Թագավորություն), 19-րդ դարի վերջին և 20-րդ դարասկզբի բրիտանացի առաջատար մոդելներից մեկը, մասնագիտական հարթակում հայտնի է որպես **Լուսիլ**։ Նրա Լոնդոնյան նորաձևության հեղինակավոր տան մասնաճյուղերը բացվել են Փարիզում, Նյու Յորքում և Չիկագոյում։

Գործունեություն
---------------

Լուսի Դաֆֆ Գորդոնն առավելապես հայտնի է եղել ներքնազգեստների և երեկոյան զգեստների իր մոդելներով։ Նրա հաճախորդների թվում են եղել այնպիսի աստղեր, ինչպիսիք են Մերի Փիքֆորդը, Բիլի Բըրքը, Գաբի Դեսլիսը, Ջերիթ Միլարը և Լիլի Էլզին։

Լեդի Դաֆ Գորդոնը ստեղծել է նաև հագուստի մոդելներ շատ թատերական ներկայացումների համար, ինչպիսիք են՝ «Ուրախ այրին» (1907) օպերետը, և «Զիգֆելդի խելագարությունը» (1915-1921) Բրոդվեյյան շոուն։ 1910-1922 թվականների ընթացքում Լյուսին վարել է «Հարփերի բազար» (Harper’s Bazaar) և «Լավ տնային տնտեսություն» (Good Housekeeping) ամսագրերի նորաձևության բաժինները։

1917 թվականի նոյեմբերին Լեդի Դաֆ Գորդոնը ներգրավվել է հայտնի դատական գործի մեջ, երբ որոշել էր դադարեցնել պայմանագիրը իր ամերիկացի գործակալի հետ, ով ըստ պայմանագրի՝ հագուստ և աքսեսուարներ էր վաճառում Գորդոնի անունով։ Արդյունքում գործը ի վնաս Գորդոնի լուծվեց։

1910-ական թվականների վերջին, իր ձեռնարկության կառուցվածքային փոփոխությունների պատճառով, «Լուսիլե» (Lucile, Ltd․) ընկերությունը սկսել է աստիճանաբար փլուզվել։ Եվ 1922 թվականին Լյուսին դադարել է հագուստի մոդելավորման աշխատանքը։ Դրանից հետո նա չի լքել նորաձևության համաշխարհային հարթակը՝ մնալով նորաձևության ազդեցիկ մեկնաբան և քննադատ։

Տիտանիկի ուղևոր․ հետաքրքիր փաստ
-------------------------------

Լյուսի Դաֆ Գորդոնը նաև՝ 1912 թվականին խորտակված «Տիտանիկի» ողջ մնացած ուղևորներից մեկն է եղել։ Թիվ 1 նավակը, որով փրկվել են Գորդոնը և նրա ամուսինը, նախատեսված էր 40 մարդու համար, բայց նավակով տեղափոխվել էին միայն 12 հոգի։ Հետագայում, ամուսիններին մեղադրանք է առաջադրվել առանց մյուս ուղևորներին սպասելու և նավից վաղաժամ հեռանալու համար, բայց նրանց հաջողվել է հերքել այն։

Մահ
---

Լյուսի Դաֆ Գորդոնը մահացել է 1935 թվականին Լոնդոնի հարավում գտնվող ծերանոցում, 71 տարեկանում, թոքաբորբի բարդությամբ կրծքագեղձի քաղցկեղից։

Ծանոթագրություններ
------------------

1. 1 2 3 4  Internet Broadway Database — 2000.
2. 1 2 3 4 5 6  *Lundy D. R.* The Peerage
3. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
4. 1 2  Encyclopedia Titanica — 1996.
5. ↑  Georgina O’Hara, *The Encyclopedia of Fashion* (1986), 164; Hamish Bowles, «The Look of the Century», *Vogue*, Nov. 1999, 453 (անգլ.)
6. ↑  Sir Cecil Beaton, *The Glass of Fashion* (1954), 32-34, 94; Irene Castle, *Castles in the Air* (1958), 135—136; Robert Baral, *Revue: The Great Broadway Period* (1962), 59-61.
7. 1 2  222 N.Y. 88, N.E.214
8. ↑  Robert Forrest Wilson, *Paris on Parade* (1924), 67
9. ↑   Состоятельные пассажиры «Титаника»
10. ↑  "Died:Lady Duff Gordon, "*Time*, April 29, 1935, 67; «Lady Duff Gordon Dies at 71,» *New York Herald Tribune*, April 22, 1935, 10; "Lady Duff Gordon, Style Expert Dies, "*New York Times*, April 22, 1935, 17; "She Changed Eve’s Dress, "*London Daily Sketch*, April 22, 1935, 1-2.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լուսի Քրիստիանա լեդի Դաֆֆ Գորդոն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Broadway Database · Internet Movie Database · The Peerage · WikiTree |
|  |
| Բառարաններ և հանրագիտարաններ | Օքսֆորդի կենսագրական |
|  |
| 

|  Չափորոշչային վերահսկողություն |
| --- |
|  |
| BNF: 17006337r · GND: 118917196 · ISNI: 0000000368602895, 0000000116199497 · LCCN: n85275954 · NTA: 072955864 · VIAF: 35905120 · WorldCat VIAF: 35905120 |

 |

 |